Kåre Nybakk

Kåre Nybakk (født 1956) er en norsk tekstforfatter, regissør, musiker, sanger og låtskriver.

Nybakk vokste opp i et konformt pinsevennmiljø i Nord-Odal, med en far og brødre som var sang-emissærer. Han er bror av politiker Marit Nybakk.

Han flyttet hjemmefra da han begynte på gymnaset i Eidsvoll. Senere flyttet han videre til Oslo og kom inn i revy- og musikkmiljøet der. I 2011 hadde han 250 kabaretlåter registrert hos Tono, blant annet «Det er lett å si jeg elsker deg på engelsk» (fremført av Kine Hellebust/AS Dameteater & Sønn).

Nybakk har gitt ut flere musikkalbum i visesjangeren, der tekstene gjerne omhandler oppvekst og det å finne sin egen vei.

 Teaterkarriere 
Nybakk er tilknyttet Lattergalen Teater, hvor han siden 1991 har vært daglig leder. Teateret jobber i skjæringspunktet teater/standup. 

Han har skrevet flere enn 30 helaftens forestillinger i sjangre som fortellerteater, kabaret, revy, stand-up-komedie, musikalske forestillinger og forestillinger for barn, med blant annet artister som Shabana Rehman og Jon Schau. Han har selv hatt regi på flere av disse forestillingene.

 Teatermedvirkning 
Og de imiterte er ...2018Skuespiller, tekst, musikkLitt av en sommer (Stand Up Norge)2011TekstJOIK (Haugen Produksjoner)2009Regi, konsept/ide, manusIngen grunn til panikk (Absolutt Event)2007TekstAv og til så MÅ man bare (Lattergalen Teater)1996Tekst, musikk, musikkinnstudering, skuespillerDe elleville GLEDESPIKENE GÅR OMBORD (Lattergalen Teater)1995Sangtekster, musikk, musikkinnstudering, skuespillerSTØNN - ekstaser og gammal morro (Lattergalen Teater)1995Musikkarrangement, skuespiller, musikkinnstuderingGRUGG - i systemet (Lattergalen Teater)1993Tekst, musikk, musikkinnstudering, skuespillerPES! - dønn sexfiksert! (Lattergalen Teater)1993Tekst, musikk, musikkinnstudering, skuespillerDe bedervede - The musical (Lattergalen Teater)1992Tekst, musikk, musikkinnstudering, skuespillerFY! - en hilsen til alle med svin på skogen (Lattergalen Teater)1992Forfatter, musikkarrangement, skuespillerDe elleville gledespikene OVER ALLE GRENSER (Lattergalen Teater)1991Musikkarrangement, forfatter, skuespillerUFLAKS! (Lattergalen Teater)1991Musikkarrangement, skuespiller, tekstHello Donald - en kassasuksess ! (Lattergalen Teater)1989Forfatter, musikkÅh Gunnar! (A/S Dameteater & sønn)1989Musikk

 Plateutgivelser 
Som musikkartist presenterer Nybakk akustiske viser med påvirkning fra svensk og irsk visetradisjon. Han skriver alle sanger selv, både musikk og tekst, og står for vokal og akustisk gitarspill.

I 2007 ga han ut soloalbumet Kyss, der Iren Reppen synger en duett med ham på sangen «Jeg elsker kun deg». Medvirkende musikere på plata er Øyvind Mehus (fiolin), Anders Rensvik (bratsj) og Paulin Skoglund-Voss (cello).

Høsten 2011 kom oppfølgeren En blå flanellograf, med sanger fra oppveksten i Nord-Odal og om voksenlivet i Oslo. To av sangene er duetter med Tove Bøygard. Andre medvirkende er Celile Güzelce (korist), Line Grenheim (fiolin), Richard Johnsen (tangenter, trekkspill, gitarer, bass, percusjon, arrangement, produsent). Kåre Nybakk selv synger og spiller akustisk gitar, og har skrevet tekst og melodier. Plata er spilt inn hos In Your Face studio i Oslo.

I februar 2015 kom CD-en Passasjeren. Temaet for plata er oppvekst og hvordan finne sin egen vei i et samfunn som fremmer konformitet. All tekst og musikk er skrevet av Kåre Nybakk, som også står for vokal og akustiske gitarer. Richard Johnsen bidrar som på forrige plate med en rekke instrumenter samt som arrangør og produsent. Andre medvirkende er Hanne Haugsand (vokal på «Der var du igjen», koring), Kari Iveland (vokal på «Kyss meg før solen går ned») og Gunhild Mathea Olaussen (fiolin). Albumet er spilt inn i In Your Face studio, og mastret av Morgan Nicolaysen hos Propeller Mastering.

 Diskografi 

 2007: Kyss (Mudi)
 2011: En blå flanellograf (Grappa Musikkforlag)
 2015: Passasjeren (Grappa Musikkforlag)

 Referanser 

Kategori:Norske sangere
Kategori:Norske låtskrivere